Nafarroako Parlamentuko Mahaiak, 2019ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Beltrán Villalba andreak aurkeztutako galdera, beste erkidego batzuen aldean lehiakortasuna galdu izanaren arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkartearen eledun parlamentario Ana Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Autonomia erkidegoen zerga-lehiakortasunaren indizearen arabera, jaitsi egin da Nafarroako Foru Komunitatearen lehiakortasuna beste erkidego batzuekin alderatuz gero. Zein dira jaitsiera horren arrazoiak?

Iruñean, 2018ko abenduaren 17an

Foru parlamentaria: Ana Beltrán Villalba